CELEX: 32005R1795
Language: sk
Date: 2005-10-28 00:00:00
Title: Nariadenie Komisie (ES) č. 1795/2005 z 28. októbra 2005, ktorým sa mení a dopĺňa nariadenie (ES) č. 2366/98, ktorým sa ustanovujú podrobné pravidlá uplatňovania systému podpory na výrobu olivového oleja na hospodárske roky 1998/1999 až 2004/2005

Dôležité právne oznámenie

|

32005R1795

Nariadenie Komisie (ES) č. 1795/2005 z 28. októbra 2005, ktorým sa mení a dopĺňa nariadenie (ES) č. 2366/98, ktorým sa ustanovujú podrobné pravidlá uplatňovania systému podpory na výrobu olivového oleja na hospodárske roky 1998/1999 až 2004/2005  

Úradný vestník L 288 , 29/10/2005 S. 0040 - 0041

		Nariadenie Komisie (ES) č. 1795/2005z 28. októbra 2005,ktorým sa mení a dopĺňa nariadenie (ES) č. 2366/98, ktorým sa ustanovujú podrobné pravidlá uplatňovania systému podpory na výrobu olivového oleja na hospodárske roky 1998/1999 až 2004/2005KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na nariadenie Rady č. 136/66/EHS z 22. septembra 1966 o vytvorení spoločnej organizácie trhu s olejmi a tukmi [1], a najmä na jeho článok 5,so zreteľom na nariadenie Rady (ES) č. 1638/98 z 20. júla 1998, ktorým sa mení a dopĺňa nariadenie č. 136/66/EHS o vytvorení spoločnej organizácie trhu s olejmi a tukmi [2], a najmä na jeho článok 4,keďže:(1) V nariadení Komisie (ES) č. 2366/98 [3] sa stanovili podrobné pravidlá uplatňovania schémy pomoci na výrobu olivového oleja na hospodárske roky 1998/1999 až 2004/2005, ktorá je určená v článku 5 nariadenia č. 136/66/EHS.(2) S cieľom určiť výnosnosť ďalších olivových stromov, na ktoré sa nevzťahuje pomoc v hospodárskom roku 2004/2005, je potrebné upraviť článok 12a nariadenia (ES) č. 2366/98 a tak umožniť kontrolu ich výnosnosti.(3) Nariadenie (ES) č. 2366/98 by sa malo zodpovedajúcim spôsobom zmeniť a doplniť.(4) Aby sa čo najskôr umožnilo vyplácanie pomoci, je potrebné, aby toto nariadenie nadobudlo účinnosť dňom nasledujúcim po jeho uverejnení v Úradnom vestníku Európskej únie.(5) Opatrenia stanovené v tomto nariadení sú v súlade so stanoviskom Riadiaceho výboru pre oleje a tuky,PRIJALA TOTO NARIADENIE:Článok 1V článku 12a nariadenia (ES) č. 2366/98 sa piaty a šiesty pododsek dopĺňa takto:"Na hospodársky rok 2004/2005 sa odhad produkcie panenského olivového oleja z ďalších olivových stromov, ktorá je uvedená v prvom pododseku, stanoví vynásobením priemernej výnosnosti dospelého olivového stromu súčtom:- počtu ďalších olivových stromov zasadených v období od 1. mája do 31. októbra 1998, vynásobeným číslom 1, a- počtu ďalších olivových stromov zasadených v období od 1. novembra 1998 do 31. októbra 1999, vynásobeným číslom 0,90, a- počtu ďalších olivových stromov zasadených v období od 1. novembra 1999 do 31. októbra 2000, vynásobeným číslom 0,70, a- počtu ďalších olivových stromov zasadených v období od 1. novembra 2000 do 31. októbra 2001, vynásobeným číslom 0,35.Na hospodársky rok 2004/2005 sa priemerná výnosnosť dospelého olivového stromu stanoví vydelením množstva vyprodukovaného panenského oleja uvedeného v článku 12 ods. 1 písm. b) súčtom:- počtu rodiacich olivových stromov zasadených pred 1. májom 1998 a- počtu rodiacich olivových stromov zasadených v období od 1. mája do 31. októbra 1998, vynásobeným číslom 1, a- počtu rodiacich olivových stromov zasadených v období od 1. novembra 1998 do 31. októbra 1999, vynásobeným číslom 0,90, a- počtu rodiacich olivových stromov zasadených v období od 1. novembra 1999 do 31. októbra 2000, vynásobeným číslom 0,70, a- počtu rodiacich olivových stromov zasadených v období od 1. novembra 2000 do 31. októbra 2001, vynásobeným číslom 0,35."Článok 2Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli 28. októbra 2005Za KomisiuMariann Fischer Boelčlenka Komisie[1] Ú. v. ES 172, 30.9.1966, s. 3025/66. Nariadenie naposledy zmenené a doplnené nariadením (ES) č. 865/2004 (Ú. v. EÚ L 161, 30.4.2004, s. 97).[2] Ú. v. ES L 210, 28.7.1998, s. 32. Nariadenie naposledy zmenené a doplnené nariadením (ES) č. 865/2004.[3] Ú. v. ES L 293, 31.10.1998, s. 50. Nariadenie naposledy zmenené a doplnené nariadením (ES) č. 1432/2004 (Ú. v. EÚ L 264, 11.8.2004, s. 6).--------------------------------------------------